 KNIŽNICA PRE MLÁDEŽ MESTA KOŠICE

Kukučínova 2, 043 59 Košice



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**„Ako nevidiaci menia svet hudby – II“**

**Združenie FEMAN, Knižnica pre mládež mesta Košice a UNSS / KS Košice spoločne pripravili v mesiaci november a december komunitné podujatia určené slabozrakým a nevidiacim deťom, deťom z detských domovov a z marginalizovaných rómskych komunít.**

„Podujatia budú hneď dve. Uskutočnia sa v utorok, **16./19/ novembra 2018 so začiatkom o 9.00 a o 17.00 hodine a 14.decembra 2018 so začiatkom o 10:00 hodine**“, informuje Iveta Hurná, riaditeľka Knižnice pre mládež mesta Košice. „A ako inak, obe budú prebiehať **v našej bezbariérovej pobočke Nezábudka na Poľovníckej ulici**, ktorá nikdy nezabúda práve na deti s rôznymi typmi hendikepu.“ Deti čaká naozaj pestrý program. „Celé to bude také krásne rozprávkovo - hudobné. Budeme čítať a rozprávať sa o hudbe, ktorú komponujú a skladajú nevidiaci muzikanti a zrakovo postihnutí autori. V rámci aktivít budú aj tvorivé dielne a rôzne súťaže. Niečo o tom už prezrádza, Eduard Buraš, riaditeľ Združenia FEMAN, ktoré projekt realizuje: „Deti si spoločne zasúťažia v hre na hudobných nástrojoch, dozvedia sa o hudobnej kompozícii, tvorbe textov, melódií, skladieb, pesničiek atď.. zahrajú sa so zvukovým pexesom a vyrobia si farebné okuliare. Samozrejme očakávame tie najnovšie módne trendy v hip-hope z pohľadu nevidiacich hudobníkov. Podujatia sa v rámci projektu zúčastnia nevidiace dvojičky Noro a Heňo zo skupiny „NH6“ a pozvaný hostia, tajnostkársky dodáva Eduard Buraš. „Ak vás to teda zaujíma, potom sa určite zastavte osobne, u nás v knižnici to žije vždy,“ pozýva Iveta Hurná.

*Projekt* ***„Ako nevidiaci menia svet hudby – II“ je***

***realizovaný s finančnou podporou Ministerstva kultúra Slovenskej republiky.***

Košice, 05.11.2018